तीन वर्ष अगाडि सम्म मेरो मम्मी पनि यही फुटपाथमा कपडाको व्यापार गर्नु हुन्थ्यो । तर अहिले उहाँ विरामी भएकोले केही गर्न पनि सक्नुहुन्न । उहाँको दुवै मृगौलामा समस्या छ । मेरै कमाईले कोठा भाडा, खान बस्न देखि आमाको औषधी उपचार सम्म गर्नु परेको छ । मम्मी अस्वस्थ भएकोले अहिले घरको काम पनि आफैंले गर्नुपर्छ । नसक्ने भन्ने केही पनि हुँदैन रहेछ । परिस्थितिले सिकाउने रहेछ सबै कुरा । मान्छेको सिकाई भनेको गाह्रो भएपछि हुँदो रहेछ । गाह्रो नभए सम्म कसैले केही पनि सिक्न सक्दैन भन्ने कुरा मैले बुझेको छु ।
